Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
EeAwe
Yakobo 1:1-27
1 Ine ne Yakobo,+ ne musha+ wa kwa Lesa kabili uwa kwa Shikulu Yesu Kristu, ndeti mwapoleni mwe mikowa ikumi na ibili (12)+ iyasalanganina+ mu ncende shalekanalekana.2 Mwe bamunyinane, mulemona ukuti nga mwaponenwa ne fya kwesha fyalekanalekana, ninshi mwalipaalwa icine cine,+3 pantu mwalishiba bwino bwino ukuti ukweshiwa kwa citetekelo cenu kuleta ukushipikisha.+4 Kanshi muleleka ukushipikisha kwenu kwapwisha umulimo wa kuko, pa kutila mube abafikapo+ kabili abatuntulu muli fyonse, abashabulisha nangu cimo.+5 E ico, nga ca kutila umo pali imwe abulwa amano,+ eleka ukulomba kuli Lesa+ na o akamupeela,+ pantu Lesa apeela fye kuli bonse ukwabula ukwebaula.+6 Lelo aleba ne citetekelo pa kulomba,+ elatwishika iyo,+ pantu uutwishika aba nga mabimbi ya pali bemba ayasendwa ku mwela+ no kusensenunwa.7 Na kuba, uyo muntu etila akapokelela icintu kuli Yehova;+8 pantu muntu wa mitima ibili,+ alaluka-aluka+ mu mibele yakwe yonse.9 Lekeni munyinefwe umupiina asekelele ilyo asansabikwa,+10 no mukankaala+ asekelele ilyo aceefiwa, pantu umukankaala akaloba nge luba.+11 Pantu akasuba katulila pamo ne cikabilila ca kako no kulenga icimenwa ukuuma, ne luba lya ciko lilalukuta no kuyemba kwa liko kulaloba. E fyo no mukankaala akaloba mu mibele yakwe.+12 Alipaalwa umuntu uushipikisha ubwesho,+ pantu nga aba uwasuminishiwa akapokelela icilambu ca mweo,+ ico Yehova alaile abatwalilila ukumutemwa.+13 Ilyo umuntu atunkwa,+ etila: “Ni Lesa e ulentunka.” Pantu takuli uwingatunka Lesa ukucita ifyabipa, kabili umwine tatunka umuntu iyo.14 Lelo umuntu onse atunkwa ilyo ulunkumbwa lwakwe umwine lwamusembeleka no kumubeleleka.+15 E lyo ulunkumbwa, ilyo lwaimita, lufyala ulubembu;+ no lubembu, ilyo lwakula, luleta imfwa.+16 Mwilufiwa,+ mwe bamunyinane batemwikwa.17 Ica bupe+ conse icisuma no bupe bonse ubwapwililika fifuma ku muulu,+ pantu Lesa e mwine wa fya mu muulu ifisanika ulubuuto,+ kabili taluka-aluka nge cinshingwa.+18 Apo e fyali ukufwaya+ kwakwe, atufyele ukubomfya icebo ca cishinka,+ pa kuti tube aba ntanshi+ ukusalwa pa bo abumba.19 Ishibeni ici, mwe bamunyinane batemwikwa. Umuntu onse abe uwayanguka ukumfwa, uukokola ukulanda,+ uukokola ukukalipa;+20 pantu ubukali bwa muntu tabuleta ubulungami bwa kwa Lesa.+21 E ico pooseni ifyabipa+ fyonse pantu tamufikabila, kabili mu bufuuke, pokeleleni icebo+ ca kwa Lesa icilebyalwa muli imwe icingapususha imyeo yenu.+22 Lelo, mulecita ifyo icebo ca kwa Lesa cisosa,+ te kulaumfwa fye iyo, pantu nga tamulecita ifyo ninshi muleibepa fye.+23 Pantu umuntu nga aleumfwa fye icebo ca kwa Lesa, nomba talecita ifyo cisosa,+ aba ngo muntu uulolesha mu cilola.24 Pantu ilyo apwa ukuilolesha no kufumapo, apo pene alaba ifyo aba.25 Lelo uulolesha mu mafunde+ ayapwililika ayatulenga ukuba abantungwa no kulayakonka, uyu muntu, apo tomfwa fye no kulabako, lelo alacita ifyo icebo cisosa,+ akaba uwa nsansa+ ilyo alecita ifyo fine.26 Umuntu nga aimona kwati ni kapepa+ wine wine nomba talama ululimi lwakwe,+ lelo atwalilila ukubepa umutima+ wakwe, ninshi imipepele ya uyo muntu ya fye.+27 Imipepele iyasanguluka+ kabili iishakowela+ mu menso ya kwa Lesa wesu kabili Shifwe ni yi: ukusakamana inshiwa+ na bamukamfwilwa+ mu kucula+ kwabo, no kuisunga ababula akabi+ ku fya pano calo.+
bem_Latn kam_Latn bem_Latn bem_Latn bem_Latn kam_Latn lug_Latn bem_Latn